S Stadtgebiet vu Lãẽfelde-Echderdenge bstoht us dr vier Stadtdeil Lãẽfelde, Echderdenge, Musberg un Stette. Die Stadtdeil sin idäntisch mit dr ehmolige glychnamige Gmeine. Di offiziäll Bezeichnig vu dr Stadtdeil erfolgt dur s vornedra gstellt Wort "Stadtteil", dr Namme vu dr Stadt un dr Namme vum Stadtdeil, wu dur e  Bindestrich nogstellt wird.[1] Zum Stadtdeil Echderdenge ghere Echderdenge un di abgangene Ortschafte Hagenbuchhof oder Hegnach, Hofstette, Kleinaichen, Nenckersweiler, Niederbechbach, Schemeler oder Staudach, un e Sidlig, wu dr Namme nimmi bekannt isch. Zum Stadtdeil Lãẽfelde ghere d Stadt Lãẽfelde, d Stadtdeil Oberoiche un Onteroiche, d Hef Schlechtsmihle un Schleßlesmihle, s Huus Seebrickemihle un di abgange Ortschaft Mittelaichen. Zum Stadtteil Musberg ghere s Dorf Musberg un d Hyyser Eselsmihle, Meilesmihle un Oberi Mihle un di abgange Ortschaft Niederweiler. Zum Stadtteil Stette ghere s Dorf Stette uf dr Fildere un d Hyyser Kochemihle un Walzemihle un di abgangene Ortschafte Hohenegerten, Lutzenhausen und Neumühle.[2] Derzue git s z Stette no d Wohngebiet Hof un Woidach, wu us alte Wyyler firigange sin.